ᱞᱚᱛᱟ ᱢᱚᱸᱜᱮᱥᱠᱚᱨ

ᱞᱚᱛᱟ ᱢᱚᱸᱜᱮᱥᱠᱚᱨ ᱥᱤᱧᱚᱛ ᱫᱤᱥᱚᱢ ᱥᱮᱨᱮᱧ ᱡᱮᱜᱮᱛ ᱨᱤᱱᱤᱡ ᱟᱹᱰᱤ ᱧᱩᱛᱩᱢᱟᱱ ᱵᱟᱰᱚᱦᱤ ᱠᱟᱱᱟᱭ ᱾ ᱥᱮᱨᱮᱧ ᱨᱮ ᱟᱡᱟᱜ ᱵᱟᱝ ᱡᱚᱠᱷᱟᱜ ᱮᱱᱮᱢ ᱠᱷᱟᱹᱛᱤᱨ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱥᱮᱬᱟ ᱥᱤᱨᱯᱟᱹ ᱵᱷᱟᱨᱚᱛ ᱨᱚᱛᱱᱚ ᱥᱤᱨᱯᱟᱹ  ᱨᱮᱱᱟᱜ ᱢᱟᱱ ᱮ ᱧᱟᱢ ᱟᱠᱟᱫᱼᱟ ᱾

ᱡᱤᱭᱚᱱ ᱟᱨ ᱜᱷᱟᱨᱚᱸᱡᱽ
ᱞᱚᱛᱟ ᱑᱙᱒᱙ ᱥᱟᱞ ᱥᱮᱯᱴᱮᱢᱵᱚᱨ ᱒᱘ ᱨᱮ  ᱢᱚᱫᱷᱭᱚᱯᱨᱚᱫᱮᱥ ᱨᱮᱱᱟᱜ ᱤᱱᱫᱳᱨ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱫᱤᱱᱟ ᱱᱟᱛᱷ ᱢᱚᱸᱜᱮᱥᱠᱚᱨ ᱦᱚᱸ ᱢᱤᱫ ᱧᱩᱛᱩᱢᱟᱱ ᱥᱟᱥᱛᱨᱤᱭᱚ ᱥᱮᱨᱮᱧ ᱟᱨ ᱛᱷᱤᱭᱮᱴᱚᱨ ᱵᱟᱰᱚᱦᱤ ᱠᱟᱱ ᱛᱟᱦᱮᱸᱫ  ᱾ ᱞᱚᱛᱟ ᱟᱡ ᱴᱷᱮᱫ ᱠᱷᱚᱱ ᱢᱚᱬᱮ ᱥᱮᱨᱢᱟ ᱩᱢᱮᱨ ᱠᱷᱚᱱ ᱥᱮᱨᱮᱧ ᱮ ᱥᱮᱪᱮᱫᱚᱜ ᱠᱟᱱ ᱛᱟᱦᱮᱸᱫ ᱾ ᱟᱡ ᱥᱟᱶ ᱟᱡ ᱢᱤᱥᱮᱨᱟ ᱟᱥᱟ, ᱩᱥᱟ, ᱢᱤᱱᱟ ᱟᱨ ᱟᱡ ᱫᱟᱫᱟ ᱦᱨᱩᱫᱚᱭᱱᱟᱛ ᱦᱚᱸ ᱥᱮᱨᱮᱧ ᱠᱚ ᱪᱮᱫ ᱮᱫ ᱛᱟᱦᱮᱸᱫ ᱾ ᱞᱚᱛᱟ ᱑᱓ ᱥᱮᱨᱢᱟ ᱩᱢᱮᱨ ᱡᱚᱦᱚ ᱜᱮ ᱟᱡ ᱵᱟᱵᱟ ᱜᱚᱡ ᱵᱟᱹᱜᱤ ᱟᱫ ᱠᱚᱣᱟᱭ ᱾ᱚᱱᱟ ᱛᱟᱭᱚᱢ ᱚᱲᱟᱜ ᱪᱚᱲᱟᱣ ᱞᱟᱹᱜᱤᱫ ᱟᱡ ᱑᱙᱔᱒ ᱠᱷᱚᱱ ᱥᱮᱨᱮᱧ ᱡᱤᱭᱤᱱ ᱮ ᱮᱛᱚᱦᱚᱵ ᱠᱮᱫᱼᱟ ᱾ ᱞᱚᱛᱟ ᱱᱤᱛ ᱫᱷᱟᱹᱵᱤᱡ ᱰᱟᱺᱜᱩᱣᱟᱹ ᱜᱮ ᱢᱮᱱᱟᱭᱟ ᱾

 ᱥᱮᱨᱮᱧ ᱡᱤᱭᱤᱱ 
ᱚᱲᱟᱜ ᱪᱚᱲᱟᱣ ᱞᱟᱹᱜᱤᱫ ᱟᱡ ᱥᱮᱨᱮᱧ ᱮ ᱮᱛᱳᱦᱚᱵ ᱠᱮᱫᱼᱟ ᱾ ᱞᱚᱛᱟ ᱑᱙᱔᱒ ᱠᱷᱚᱱ ᱑᱙᱔᱘ ᱵᱷᱤᱛᱨᱤ ᱨᱮ ᱤᱨᱟᱹᱞ ᱜᱚᱴᱟᱝ ᱯᱷᱤᱞᱢ ᱨᱮ ᱥᱮᱨᱮᱧ ᱞᱮᱫ ᱛᱟᱦᱮᱸᱫ ᱾ ᱑᱙᱔᱒ ᱥᱟᱞ ᱨᱮ ᱢᱚᱨᱟᱴᱷᱤ ᱯᱷᱤᱞᱢ 'ᱠᱤᱴᱴᱤ ᱦᱟᱥᱚᱞ' ᱠᱷᱚᱱ ᱥᱮᱨᱮᱧ ᱮ ᱮᱛᱚᱦᱚᱵ ᱞᱮᱫᱼᱟ ᱾ ᱢᱩᱢᱵᱟᱭ ᱨᱮᱱᱟᱜ ᱢᱤᱫ ᱞᱚᱠᱟᱞ ᱴᱨᱮᱱ ᱨᱮ ᱥᱟᱸᱜᱦᱟᱨ ᱚᱠᱛᱚ 'ᱟᱯᱠᱤ ᱥᱮᱵᱟ ᱢᱮ' ᱨᱮ ᱯᱩᱭᱞᱩ ᱫᱟᱣ ᱮ ᱧᱟᱢ ᱞᱮᱫᱼᱟ ᱾ ᱚᱱᱟᱛᱟᱭᱚᱢ 'ᱢᱚᱡᱵᱩᱨ' ᱟᱨ 'ᱵᱮᱫᱚᱨᱫ' ᱧᱩᱛᱩᱢ ᱨᱮᱱᱟᱜ ᱵᱟᱨᱭᱟ ᱯᱷᱤᱞᱢ ᱨᱮ ᱥᱮᱨᱮᱧ ᱨᱮᱱᱟᱜ ᱫᱟᱣ ᱮ ᱧᱟᱢ ᱠᱮᱫᱼᱟ ᱾ ᱱᱚᱣᱟ ᱵᱟᱨᱭᱟ ᱯᱷᱤᱞᱢ ᱠᱷᱚᱱ ᱥᱮᱨᱮᱧ ᱡᱮᱜᱮᱛ ᱨᱮ ᱱᱟᱥᱮᱱᱟᱜ ᱮ ᱩᱯᱩᱨᱩᱢ ᱮᱱᱟ ᱾ᱤᱠᱷᱟᱹᱱ ᱟᱱᱫᱟᱡ, ᱵᱚᱨᱥᱟᱛ ᱟᱨ ᱢᱚᱦᱚᱞ ᱯᱷᱤᱞᱤᱢ ᱛᱟᱭᱚᱢ ᱟᱡ ᱯᱩᱨᱟᱹ ᱥᱤᱱᱢᱟ ᱡᱮᱜᱮᱛ ᱨᱮ ᱟᱢᱮᱴ ᱩᱛᱟᱹᱨ ᱠᱮᱫᱼᱟ ᱾ ᱑᱙᱖᱓ ᱥᱟᱞ ᱨᱮ ᱥᱤᱧᱚᱛ ᱟᱨ ᱪᱤᱱ ᱞᱟᱲᱦᱟᱹᱭ ᱚᱠᱛᱚ ᱨᱮ ᱟᱡᱟᱜ ᱥᱮᱨᱮᱧ "ᱮ ᱢᱮᱨᱮ ᱵᱚᱛᱚᱱ ᱠᱤ ᱞᱳᱜᱳ" ᱥᱮᱨᱮᱧ ᱟᱸᱡᱚᱢ ᱛᱮ ᱩᱱᱡᱚᱦᱚᱜ ᱤᱡ ᱯᱨᱚᱫᱷᱟᱱ ᱢᱚᱱᱛᱨᱤ ᱡᱚᱵᱟᱦᱟᱨ ᱞᱟᱞ ᱱᱮᱦᱮᱨᱩᱭ ᱢᱮᱱ ᱟᱨ ᱡᱤᱣᱤ ᱚᱞᱟᱣᱦᱮᱫ ᱞᱮᱱ ᱛᱟᱭᱟ ᱿ ᱚᱱᱟ ᱥᱮᱨᱮᱧ ᱠᱷᱟᱹᱛᱤᱨ ᱟᱡ ᱯᱚᱫᱢᱚ ᱵᱷᱩᱥᱚᱬ ᱢᱟᱱᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱑᱙᱗᱐ ᱠᱷᱚᱱ ᱑᱙᱘᱐ ᱵᱷᱤᱛᱨᱤ ᱨᱮ ᱯᱮᱭᱟ ᱜᱟᱹᱠᱩᱲ ᱥᱮᱨᱮᱧ ᱫᱤᱥᱟᱹᱩᱫᱩᱜᱤᱭᱟᱹ ᱞᱚᱜᱷᱬᱤᱠᱟᱱᱛ ᱯᱭᱟᱨᱮᱞᱟᱞ, ᱠᱚᱞᱭᱟᱱᱡᱤ, ᱟᱱᱚᱱᱫᱡᱤ , ᱟᱨ ᱰᱤ ᱵᱚᱨᱢᱚᱱ ᱥᱟᱶ ᱮ ᱠᱟᱹᱢᱤ ᱞᱮᱫᱼᱟ ᱾ ᱦᱚᱢ ᱟᱯᱠᱮ ᱦᱮᱸ ᱠᱚᱣᱱ, ᱵᱤᱨ ᱡᱟᱨᱟ ᱞᱮᱠᱟᱱᱟᱜ ᱨᱳᱢᱟᱱᱴᱤᱠ ᱯᱷᱤᱞᱤᱢ ᱨᱮᱦᱚᱸ ᱟᱡ ᱨᱟᱦᱟᱭ ᱮᱢ ᱞᱮᱫ ᱛᱟᱦᱮᱸᱫ ᱾ᱟᱡ ᱮ ᱟᱨ ᱨᱮᱦᱢᱟᱱ ᱞᱮᱠᱟᱱ ᱱᱟᱣᱟ ᱫᱤᱥᱟᱹ ᱩᱫᱩᱜᱤᱭᱟᱹ ᱥᱟᱶ ᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱿ ᱟᱡ ᱟᱡᱟᱜ ᱥᱟᱱᱟᱢ ᱡᱤᱭᱚᱱ ᱥᱮᱨᱮᱧ ᱞᱟᱹᱜᱤᱫ ᱮ ᱟᱞᱟᱭ ᱟᱠᱟᱫᱼᱟ ᱾ᱛᱮᱦᱮᱧ ᱦᱚᱸ ᱨᱮᱠᱚᱨᱰᱤᱧ ᱞᱟᱹᱜᱤᱫ ᱥᱴᱩᱰᱤᱭᱳᱭ ᱪᱟᱞᱟᱜ ᱠᱷᱟᱱ ᱵᱟᱦᱨᱮ ᱨᱮᱜᱮ ᱟᱡᱟᱜ ᱪᱟᱹᱴᱠᱤ ᱫᱚᱦᱚᱭ ᱛᱟᱭ ᱜᱮᱭᱟ ᱾ ᱜᱩᱞᱡᱟᱨ ᱮ ᱚᱞ ᱟᱠᱟᱫ ᱟᱨ ᱟᱡ ᱮ ᱥᱮᱨᱮᱧ ᱟᱠᱟᱫ ᱢᱤᱫ ᱥᱮᱨᱮᱧ 'ᱱᱟᱢ ᱜᱩᱢ ᱡᱟᱭᱮᱜᱟ, ᱪᱮᱦᱮᱨᱟ ᱭᱮ ᱵᱚᱫᱚᱞ ᱡᱟᱭᱮᱜᱟ, ᱢᱮᱨᱤ ᱟᱣᱟᱡ ᱦᱤ ᱢᱮᱨᱤ ᱯᱮᱦᱮᱪᱟᱱ ᱦᱮᱹᱹᱹ' ᱱᱚᱣᱟ ᱥᱮᱨᱮᱧ ᱫᱚ ᱞᱚᱛᱟ ᱞᱟᱹᱜᱤᱫ ᱜᱮ ᱚᱞ ᱞᱮᱱᱟ ᱢᱮᱱᱛᱮᱫ ᱟᱡ ᱨᱤᱱ ᱟᱹᱰᱤᱜᱟᱱ ᱥᱮᱨᱮᱧ ᱫᱩᱞᱟᱹᱲᱤᱭᱟᱹ ᱠᱚ ᱢᱮᱱᱼᱟ ᱾

 ᱢᱟᱱ ᱥᱟᱨᱦᱟᱣ 

 ᱑᱙᱕᱘ - ᱯᱩᱭᱞᱩ ᱯᱷᱤᱞᱤᱢ ᱯᱷᱮᱭᱟᱨ ᱟᱣᱟᱨᱰ
 ᱑᱙᱖᱙ - ᱯᱚᱫᱢᱚ ᱵᱷᱩᱥᱚᱬ
 ᱑᱙᱖᱙ - ᱥᱚᱨᱮᱥ ᱫᱟᱱᱟᱝ ᱥᱮᱨᱮᱧᱤᱭᱟᱹ
 ᱑᱙᱘᱙- ᱫᱟᱫᱟ ᱥᱟᱦᱮᱵ ᱯᱷᱟᱞᱠᱮ ᱥᱤᱨᱯᱟᱹ
 ᱑᱙᱙᱓ - ᱡᱤᱭᱚᱱ ᱵᱷᱩᱨ ᱥᱟᱫᱷᱱᱟ ᱥᱤᱨᱯᱟᱹ
 ᱑᱙᱙᱗ - ᱢᱚᱦᱟᱨᱟᱥᱴᱨᱚ ᱵᱷᱩᱥᱚᱬ ᱥᱤᱨᱯᱟᱹ
 ᱑᱙᱙᱙ - ᱯᱚᱫᱢᱚ ᱵᱤᱵᱷᱩᱥᱚᱬ ᱥᱤᱨᱯᱟᱹ
 ᱒᱐᱐᱑ - ᱵᱷᱟᱨᱚᱛ ᱨᱚᱛᱱᱚ
 ᱒᱐᱐᱙ - ᱓ᱭᱟ ᱡᱟᱹᱛᱤᱭᱟᱹᱨᱤ ᱯᱷᱤᱞᱢ ᱥᱤᱨᱯᱟᱹ
 ᱒᱐᱑᱑- ᱜᱤᱱᱤᱡ ᱵᱚᱠ ᱚᱯᱷ ᱣᱟᱨᱞᱰ ᱨᱮᱠᱚᱨᱰ ᱨᱮ ᱴᱷᱟᱶ

 ᱟᱨᱦᱚᱸ ᱯᱟᱲᱦᱟᱣ ᱯᱮ 




 . A collection of articles written by Lata Mangeshkar since 1952.
 .
 . A collection of articles written by Lata Mangeshkar since 1952.

 ᱥᱟᱹᱠᱷᱭᱟᱹᱛ